
Līgums Nr. B6-2019/_______ 

par ventilācijas un kondicionēšanas sistēmu 

tehnisko apkalpošanu un remontu
Rīgā,
2019.gada ____.____________

SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038 (turpmāk – PASŪTĪTĀJS), kuru saskaņā ar statūtiem, pārstāv valdes priekšsēdētājs Imants Paeglītis, valdes loceklis Vilnis Lietuvietis un valdes loceklis Kaspars Plūme, no vienas puses, un


SIA „CERTUS”, reģistrācijas Nr., juridiskā adrese Noliktavu iela 5, Dreiliņi, Stopiņu nov., LV-2130 (turpmāk – IZPILDĪTĀJS), kuru, saskaņā ar statūtiem, pārstāv valdes loceklis Jurijs Dobrijans, no otras puses, katrs atsevišķi turpmāk saukts arī “Puse”, bet abi kopā - “Puses”,
pamatojoties uz PASŪTĪTĀJA rīkotā atklāta konkursa "Ventilācijas un kondicionēšanas sistēmu tehniskā apkalpošana un remonts”, ID Nr. RAKUS 2019/03K, turpmāk tekstā – Konkurss, rezultātiem, noslēdz šo līgumu (turpmāk – Līgums), par sekojošo:

1. LĪGUMA PRIEKŠMETS
1.1.
PasūtītājS uzdod, un Izpildītājs apņemas veikt ventilācijas un gaisa kondicionēšanas sistēmu tehnisko apkopi un remontu (turpmāk – Iekārta), kas uzstādītas PASŪTĪTĀJA stacionārā „Biķernieki”, Lielvārdes ielā 68, Rīgā atbilstoši Konkursā izvirzītajām Tehniskajā specifikācijā norādītajām prasībām, šajā Līgumā paredzētajos apjomos un kārtībā (turpmāk – PAKALPOJUMU), saskaņā ar IZPILDĪTĀJA Konkursam iesniegto piedāvājumu (turpmāk – piedāvājums), kas kā pielikums Nr.1 pievienots Līgumam. 

1.2.
Pasūtītājs apņemas veikt samaksu par IZPILDĪTĀJA kvalitatīvi veiktajiem PAKALPOJUMIEM šī Līguma paredzētajā kārtībā un apmēros.
2. PUŠU PIENĀKUMI UN TIESĪBAS
2.1. 
Izpildītājs apņemas:
2.1.1.
nodrošināt Iekārtu pilnvērtīgu un nepārtrauktu funkcionēšanu, veicot regulāros un plānveida apkopes darbus saskaņā ar Izpildītā pakalpojuma pieņemšanas-nodošanas aktu un Iekārtu tehnisko dokumentāciju un Konkursam iesniegto piedāvājumu.
2.1.2. 
norīkot vismaz 2 (divus) atbilstoši sertificētus tehniskās apkopes speciālistus, kā arī vienu sertificētu automātiķi/elektriķi Pakalpojuma izpildei ar PASŪTĪTĀJU saskaņojot grafiku;

2.1.3.
nodrošināt kvalitatīvu Pakalpojuma izpildi, saskaņā ar IZPILDĪTĀJA piedāvājumu;

2.1.4.
sniegt kvalitatīvu konsultāciju par iekārtu un sistēmu ekspluatāciju;

2.1.5.
iesniegt PASŪTĪTĀJAM 5 (piecu) darba dienu laikā atjaunotu licenci, ja tās derīguma termiņš beidzas Līguma darbības laikā;

2.1.6.
avārijas gadījumā ierasties pie pasūtītāja ne vēlāk kā 2 (divu) stundu laikā darba dienā un 4 (četru) stundu laikā brīvdienā, svētku dienā pēc izsaukuma saņemšanas, ja nav iespējams novērst bojājumu ierodoties pirmo reizi, tad 2 (divu) stundu laikā iesniegt priekšlikumu defekta novēršanai;

2.1.7. 
remonta darbu, iekārtu detaļu nomaiņas nepieciešamības gadījumā sastādīt kalkulāciju par remonta izmaksām, kas jāiesniedz saskaņošanai PASŪTĪTĀJAM.
2.1.8.
atskaitīties Latvijas vides, ģeoloģijas un metroloģijas centram par izlietoto aukstuma aģentu PASŪTĪTĀJA stacionārā „Biķernieki”;
2.1.9. 
nodrošināt remontdarbu, kā arī ekspluatācijas laikā konstatēto trūkumu vai bojājumu pieteikumu pieņemšanu pa tālr.67516914, mob. tālr.26678428 un e-pastu: serviss@certus.lv, par galveno atbildīgo personu nozīmējot Vladislavu Romančuku. Kā apliecinājums par pieteikuma saņemšanu IZPILDĪTĀJAM jānosūta atbildīgajai personai atbildes ziņa, ka pieteikums saņemts un tajā jānorāda paredzamais ierašanās laiks.
2.1.10.
pēc apkopes/remontu darbu veikšanas sastādīt aktu par paveiktajiem darbiem nododot to parakstīt PASŪTĪTĀJA pārstāvim.
2.2.
Pasūtītājs apņemas:
2.2.1. 
ievērot tehniskās ekspluatācijas noteikumus;

2.2.2. 
nodrošināt IZPILDĪTĀJA atbildīgajam personālam normālus darba apstākļus, pieeju nepieciešamajām telpām Pakalpojuma veikšanai;
2.2.3.
nodrošināt pasūtījuma apmaksu, saskaņā ar Līguma 3.punktu un tā apakšpunktiem.
2.3. 
Atbildīgā persona šī Līguma izpildē: Vilmārs Liepiņš, tālr. +371 67042753, mob. tālr. +371 29485596, e-pasts: vilmars.liepins@aslimnica.lv.
2.4.
PASŪTĪTĀJAM ir tiesības, nepieciešamības gadījumā, papildināt, kā arī samazināt apkalpojamo objektu apkopes apjomu (t.i. jebkurā laikā atteikties no kādām iekārtām) līdz ar pieņemšanas-nodošanas akta parakstīšanu. 

2.5.
Ja IZPILDĪTĀJS neievēro tehniskā specifikācijā noteiktās prasības, tad PASŪTĪTĀJAM  ir tiesības ieturēt samaksu par tekošo kvartālu.

2.6.
Ja IZPILDĪTĀJS neveic, vai veic nekvalitatīvi inženierkomunikāciju apkopi, nenovērš PASŪTĪTĀJA pieteikto pretenziju vai neievēro noteiktos darbu izpildes un novēršanas laikus, tad PASŪTĪTĀJAM ir tiesības samazināt samaksu par attiecīgā pakalpojuma sniegšanu.
3. LĪGUMA SUMMA UN MAKSĀŠANAS KĀRTĪBA
3.1. 
Līguma summa, saskaņā ar Izpildītāja piedāvājumu, sastāda EUR 8 400,00 (astoņi tūkstoši četri simti euro un 00 centi) bez pievienotās vērtības nodokļa (PVN).
3.2. 
Pievienotās vērtības nodoklis (PVN) nav iepirkuma priekšmets, un Puses savstarpējos norēķinos to piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā.

3.3. 
Pamatojoties uz abpusēji parakstītu Izpildītā pakalpojuma pieņemšanas – nodošanas aktu par iepriekšējā kvartālā kvalitatīvi sniegto Pakalpojumu, IZPILDĪTĀJS izraksta 3 (trīs) eksemplārus un iesniedz Līguma 2.3. punktā norādītajam PASŪTĪTĀJA pārstāvim rēķinu apstiprināšanai. 
3.4. 
Ja Pasūtītājs konstatē nepilnības, trūkumus vai kādus citus defektus Izpildītāja sniegtajā Pakalpojumā, Pasūtītājs Izpildītā pakalpojuma pieņemšanas – nodošanas aktu paraksta tikai pēc Izpildītāja veiktā trūkumu, nepilnību vai kādu citu defektu novēršanas, savukārt IZPILDĪTĀJA iesniegto rēķinu apstiprina, tikai tādā gadījumā, ja tā norādītais apjoms atbilst Līguma noteikumiem. Pakalpojuma trūkumu, nepilnību vai kādu citu defektu novēršanai nepieciešamais termiņš nav uzskatāms par Pakalpojuma izpildes termiņa pagarinājumu.
3.5. 
Izpildītājam trūkumu novēršana jāveic no saviem līdzekļiem Pušu saskaņotos termiņos, bet ne vēlāk kā 3 (trīs) darba dienu laikā. Ja no IZPILDĪTĀJA neatkarīgu iemeslu dēļ, to nevar izpildīt šajās 3 (trīs) darba dienās, tad Pušu kontaktpersonas vienojas par citu izpildes laiku.
3.6. 
Ja IZPILDĪTĀJS atsakās veikt darbus vairāk kā 30 dienas, tad PASŪTĪTĀJAM ir tiesības vienpusēji lauzt līgumu un piemērot soda sankcijas 10% (desmit procenti) no Līguma summas.
3.7.
PASŪTĪTĀJS apmaksā IZPILDĪTĀJA iepriekšējā kvartālā kvalitatīvi sniegto PAKALPOJUMU ne vēlāk kā 30 (trīsdesmit) dienu laikā pēc Izpildītā pakalpojuma pieņemšanas-nodošanas akta parakstīšanas un rēķina apstiprināšanas brīža, pārskaitot rēķinā norādīto summu uz IZPILDĪTĀJA norēķinu kontu bankā.

3.8. 
Par katru nokavēto avārijas situācijas ārkārtas izsaukumu - pakalpojuma sniegšanas vai remonta izpildes stundu PASŪTĪTĀJAM ir tiesības pieprasīt no IZPILDĪTĀJA soda naudu EUR 50,00 (piecdesmit euro un 00 centi) apmērā par katru nokavējuma stundu, ja IZPILDĪTĀJS kavē izsaukumu vairāk kā 3 (trīs) stundas no izsaukuma brīža.
3.9. 
Par katru nokavēto pakalpojuma sniegšanas vai remonta izpildes dienu PASŪTĪTĀJAM ir tiesības pieprasīt no IZPILDĪTĀJA soda naudu 0,05% (nulle komats nulle pieci procenti) apmērā par katru nokavējuma dienu no Līguma summas.

3.10.
Par katru nokavēto samaksas dienu, ja kavējums radies PASŪTĪTĀJA vainas dēļ, Izpildītājam ir tiesības prasīt soda naudu 0,05% (nulle komats nulle pieci procenti) apmērā dienā no nesamaksātās summas par katru nokavējuma dienu.

3.11.
Ja Līgums tiek lauzts Līguma 5.4. punktā noteiktajā gadījumā, IZPILDĪTĀJS maksā PASŪTĪTĀJAM līgumsodu EUR 1 500,00 (viens tūkstotis pieci simti euro un 00 centi).
3.12.
Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā un maksājumā norādīto norēķinu kontu.
3.13.
Ja avārijas novēršana katrā atsevišķā gadījumā (ēkas sistēmas funkcionālajā sadaļā) nav saistīta ar inženierkomunikāciju pārbūvēm, nepieciešamo materiālu izmaksas, kas pārsniedz EUR 100,00 (viens simts euro un 00 centi) bez PVN, sedz PASŪTĪTĀJS. Darbu izmaksas sedz IZPILDĪTĀJS. IZPILDĪTĀJS iesniedz PASŪTĪTĀJAM defektu aktu, kurā tiek uzrādītās materiālu izmaksas. Nomainīto iekārtu un materiālu izmaksas tiek ietvertas ikmēneša aktā.

3.14.
Ja avārijas novēršana ir saistīta ar inženierkomunikāciju pārbūvēm un novēršanas izmaksas pārsniedz EUR 100,00 (viens simts euro un 00 centi) bez PVN, tās sedz PASŪTĪTĀJS. IZPILDĪTĀJS sastāda defektācijas aktu un saskaņo ar PASŪTĪTĀJU darbu izpildes tāmi un tehnisko risinājumu. Pēc darbu izpildes tiek sastādīta izpildforma un darbu pieņemšanas – nodošanas akts.
4. NEPĀRVARAMA VARA
4.1.
Līguma neizpilde nepārvaramas varas apstākļu iespaidā tiek uzskatīta par pamatotu attaisnojumu, ja Puses ir mēģinājušas izvairīties no šādiem apstākļiem un izlabot kaitējumu, un ja ir veikušas visus iespējamos pasākumus Līgumā noteikto saistību izpildei.

4.2.
Par nepārvaramu varu tiek uzskatīts negaidīts notikums vai apstāklis, kuru Puses nevar kontrolēt (dabas katastrofas, ugunsgrēks, plūdi, karš, streiks, lokauts, masu nemieri, okupācija, grozījumi normatīvajos aktos, kuru rezultātā Līguma izpilde kļūst neiespējama). Pušu pienākums ir turpināt ar Līgumu nolīgto saistību izpildi tūlīt pēc šķēršļu novēršanas, izņemot gadījumus, kad nepārvaramas varas apstākļi ilgst vairāk nekā 1 (vienu) mēnesi vai, ja Līguma izpilde pēc kāda konkrēta notikuma vai kāda apstākļa dēļ ir objektīvi nepraktiska vai radītu nesaprātīgus izdevumus vai kaitējumu kādai no Pusēm. Izpildes kavējums uz nepārvaramas varas apstākļu laiku tiek uzskatīts par pamatotu iemeslu Līgumā noteikto saistību nepienācīgai izpildei, un par to netiek piemērota nekāda Līgumā vai spēkā esošajos normatīvajos aktos paredzēta atbildība.

4.3.
Pēc otras Puses pieprasījuma, Pusei, kura atsaucas uz nepārvaramas varas apstākli vai notikumu, ir jāpierāda minētais apstāklis vai notikums. Ja attiecīgā Puse to neizdara pēc otras Puses pieprasījuma, tiek uzskatīts, ka nepārvaramas varas notikums vai apstāklis nav bijis.

5. LĪGUMA SPĒKĀ ESAMĪBAS NOSACĪJUMI
5.1.
Šis Pakalpojuma Līgums tiek noslēgts uz 2 (diviem) gadiem un ir spēkā līdz abu Pušu saistību izpildei.
5.2.
Pakalpojuma sniegšanas 1. kvartāls ir 2019.gada janvāris neatkarīgi no līguma noslēgšanas brīža.
5.3.
Līgums var tikt izbeigts ar:

5.3.1.
Pušu savstarpēju vienošanos;

5.3.2.
Pušu likvidāciju vai reorganizāciju.
5.4.
Pārtraucot Līgumu vienpusēji, līguma lauzējam rakstiski jābrīdina otru līgumslēdzēja Pusi vismaz 1 (vienu) mēnesi iepriekš.

5.5. 
PASŪTĪTĀJAM ir tiesības vienpusēji lauzt Līgumu, ja IZPILDĪTĀJS nepilda vai pārkāpj Līguma noteikumus, t.sk. sniedz nekvalitatīvu pakalpojumu, piegādā nekvalitatīvas, Konkursa Tehniskās specifikācijas prasībām neatbilstošas rezerves daļas, brīdinot IZPILDĪTĀJU vismaz 1 (vienu) nedēļu iepriekš.
5.6.
PASŪTĪTĀJAM ir tiesības pieaicināt citu uzņēmēju, ja nav pārliecības, ka piedāvātā remonta termiņš un izmaksas ir saimnieciski izdevīgākais risinājums. Kā arī, ja IZPILDĪTĀJA piedāvātās tāmes izmaksas nav saskaņojamas, jo iesniegtā piedāvājuma līgumcena ir par 20% (divdesmit procenti) lielāka nekā vidējā tirgus cena par minēto pakalpojumu vai ir neatbilstoši tehniskie risinājumi.
6. CITI LĪGUMA NOTEIKUMI
6.1. 
Puses garantē, ka tām ir attiecīgas pilnvaras, lai slēgtu šo Līgumu un uzņemtos tajā noteiktās saistības un pienākumus. 

6.2.   Puses apņemas saglabāt Līgumā ietverto informāciju, nosacījumus, kā arī Līguma izpildes gaitā iegūto informāciju, kā konfidenciālu un neizpaust to trešajām personām, izņemot LR normatīvajos aktos noteiktos gadījumus, kad informācijas izpaušana ir pamatota ar tiesību normām vai oficiāli ieguvusi publicitātes statusu.

6.3.   Visi šī Līguma grozījumi, izmaiņas, papildinājumi, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu (to pilnvarotu personu) parakstīti.

6.4.   Visas Pušu sarunas, vienošanās, sarakste un citas darbības, kas veiktas pirms Līguma noslēgšanas, zaudē juridisko spēku ar Līguma spēkā stāšanās brīdi.

6.5.   Ja tiesību aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši spēkā esošo tiesību aktu prasībām.

6.6.   Ja kādai no Pusēm būtiski tiek mainīts juridiskais statuss, atrašanās vieta, banku rekvizīti, īpašnieki un vadītāji, tad tā nekavējoties rakstiski paziņo par to otrai Pusei, pretējā gadījumā vainīgai Pusei ir jāatlīdzina tādējādi nodarītie tiešie zaudējumi.

6.7.   Pušu reorganizācija vai to vadītāju maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši līgumslēdzējas Puses tiesību pārņēmējam. Saistības izriet no Līguma un strīda gadījumā risināmas saskaņā ar šo Līgumu un tiesību aktiem.

6.8.   Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otrās Puses rakstiskas piekrišanas.

6.9.   Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu ceļā. Ja viena mēneša laikā Puses nepanāk vienošanos sarunu ceļā, strīdi tiek izskatīti tiesās, saskaņā ar spēkā esošiem normatīviem aktiem.
6.10. Līgums sastādīts uz 5 (piecām) lapām 2 (divos) eksemplāros. Katram Līguma eksemplāram pievienots:
· pielikums Nr.1 „Iekārtu saraksts” uz 4 (četrām) lapām;
· pielikums Nr.2 „Veicamo darbu apraksts” uz 6 (sešām) lapām.
Līguma eksemplāri izsniegti pa vienam katrai Pusei, abiem Līguma eksemplāriem ir vienāds juridisks spēks.
7. PUŠU JURIDISKĀS ADRESES UN BANKU REKVIZĪTI
	7.1. Pasūtītājs:

SIA “Rīgas Austrumu klīniskā universitātes slimnīca“
Reģ. Nr. 40003951628

Adrese: Hipokrāta iela 2, Rīga, LV – 1038
Tālr. 67042400, Fakss: 67042786
Banka: AS Swedbank

Kods: HABALV22

Konta Nr.: LV24HABA0001407045805

____________________________
____________________

J. Dobrijans

